
[bookmark: _Toc109387285]Uvod
Zakonom o sustavu strateškog planiranja i upravljanja razvojem Republike Hrvatske ("Narodne novine" broj 123/17. i 151/22. - u daljnjem tekstu: Zakon) i Uredbom o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave ("Narodne novine" broj 37/23.) jedinicama lokalne i područne (regionalne) samouprave (u daljnjem tekstu: JLP(R)S) je uvedena obveza izrade i donošenja provedbenih programa. 
Provedbeni program Osječko-baranjske županije za mandatno razdoblje 2021. - 2025. godine ("Županijski glasnik" broj 15/21., 10/22. i 2/24. - u daljnjem tekstu: Provedbeni program) je kratkoročni akti strateškog planiranja koji osigurava provedbu posebnih ciljeva iz višeg strateškog akta. Strateški ciljevi javnih politika kojima se doprinosilo provedbom mjera utvrđenih u Provedbenom programu u 2023. godine preuzeti su iz Plana razvoja Osječko-baranjske županije za razdoblje do 2027. godine (u daljnjem tekstu: PR OBŽ 2027). Provedbeni program vrijedi za razdoblje trajanja mandata izvršnog tijela Osječko-baranjske županije (u daljnjem tekstu: OBŽ).
Obveza izrade i podnošenja godišnjeg izvješća o provedbi provedbenih programa samoupravnih jedinica propisana je odredbama Zakona i Pravilnika o rokovima i postupcima praćenja i izvješćivanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave ("Narodne novine" broj 44/23.). 
Godišnje izvješće o provedbi Provedbenog programa Osječko-baranjske županije za mandatno razdoblje 2021. - 2025. godine (u daljnjem tekstu: Godišnje izvješće) je izvješće o napretku u provedbi mjera te ostvarivanju pokazatelja rezultata, koje župan OBŽ, u suradnji s nadležnim regionalnim koordinatorom, Javnom ustanovom Županijskom razvojnom agencijom Osječko-baranjske županije (u daljnjem tekstu: JU ŽRA OBŽ) izrađuje i javno objavljuje, u skladu s Uputama Koordinacijskog tijela u sustavu strateškog planiranja i upravljanja razvojem Republike Hrvatske (u daljnjem tekstu: Koordinacijsko tijelo). Godišnje izvješće izrađeno je za razdoblje u trajanju od 1. siječnja do 31. prosinca 2024. godine.
Ciljevi praćenja provedbe i izvješćivanja o provedbi akata strateškog planiranja su sustavno praćenje rizika u provedbi i prikupljanje podataka o uspješnosti provedbe ciljeva i mjera, unaprjeđivanje upravljanja provedbom, osiguravanje podataka potrebnih za informirano donošenje odluka i učinkovito upravljanje provedbom javnih politika te osiguravanje transparentnosti i odgovornosti pri korištenju javnih sredstava i izvješćivanju javnosti o učincima provedbe javnih politika.
Godišnje izvješće obavezno sadrži opis napretka u provedbi mjera, podatke o ostvarenoj vrijednosti svih pokazatelja rezultata, podatke o sredstvima utrošenim za provedbu mjera i zaključak o provedbi provedbenog programa tijekom izvještajnog razdoblja. Pritom je naglasak na rezultatima koji donose korist građanima i od većeg su značaja za društvo u cjelini.
Izvršno tijelo OBŽ informaciju o izrađenom i javno objavljenom Godišnjem izvješću dostavlja putem elektroničke pošte Koordinacijskom tijelu. Rok za izradu i dostavu Godišnjeg izvješća je 15. veljače 2025. godine.

1. [bookmark: _Toc109387286]Pregled stanja u upravnom području
Provedbenim programom definirane su vizija, misija i mjere OBŽ-a u skladu s analizom stanja Županije u nizu različitih područja. U okviru analize su identificirani razvojni izazovi i potencijali, a osobito mogućnost aktivacije resursa u svrhu razvoja gospodarstva, unaprjeđenja učinkovitosti i djelotvornosti institucija i podizanja kvalitete života svih stanovnika Županije. Cilj izrade Provedbenog programa bio je osigurati upravnim tijelima OBŽ-a i svim ostalim dionicima razvoja, učinkovit i djelotvoran alat pri određivanju i provedbi mjera i aktivnosti za ostvarenje vizije razvoja. OBŽ u tom smislu cilja biti suvremena, otvorena i prepoznatljiva destinacija sa snažnim gospodarstvom, odnosno sredina gdje se poduzetništvo, turizam i ekološka poljoprivreda temelje na inovacijama, znanju i kreativnosti te na održivoj valorizaciji prirodnih i kulturnih resursa. Provedbeni program odnosi se na razdoblje od svibnja 2021. godine do travnja 2025. godine, odnosno na vrijeme trajanja mandata župana kao izvršnog tijela JP(R)S.
Sukladno provedenoj analizi postojećeg stanja te posebnim ciljevima zadanim Planom razvoja, Provedbenim programom određeno je ukupno 39 mjera čijim će se provođenjem unaprijediti razvoj OBŽ u razdoblju do travnja 2025. godine.
U promatranom izvještajnom razdoblju nije bilo značajnijih gospodarskih, društvenih i političkih promjena na području Republike Hrvatske i OBŽ-a. Međutim, 2024. godinu obilježilo je nekoliko značajnih događanja na globalnoj razini koja su uzrokovala ekonomske i društvene šokove, a potencijalno će izazvati i dublju krizu: globalna inflacija i poremećaji u opskrbi, osobito energentima i sirovinama, kao i ratna zbivanja na teritoriju Europe i Bliskog istoka te gospodarske i sigurnosne posljedice koje iz njih proizlaze. Navedeni događaji potencijalna su prijetnja daljnjem izvršenju planiranih aktivnosti u svim sektorima, ali i zadanih aktivnosti u okviru mjera definiranih Provedbenim programom.
U društvenom kontekstu, OBŽ svoje djelovanje usmjerava na visoku kvalitetu života stanovnika kroz demografske mjere, aktivnosti i projekta u nizu javnih usluga, posebno odgoj, obrazovanje, zdravstvo, socijalnu skrb te poticanje aktivnog uključivanja u organizacije civilnog sektora, uz osiguravanje visokog stupnja infrastrukturne opremljenosti i brigu o zaštiti okoliša i prirode.
Poljoprivredna proizvodnja i prehrambena industrija najvažniji su sektori gospodarstva i nositelji razvoja OBŽ. Na njih se nadovezuje stočarstvo, drvna, kemijska i metalna industrija, proizvodnja papira, strojeva, građevinskih materijala, a zadnjih godina intenzivno se razvija turizam i IKT industrija. Zbog kapaciteta i osobito razvojnih potencijala tih djelatnosti, kao što su dobar geoprometni položaj i infrastruktura ovog područja, OBŽ može biti vrlo zanimljiva investitorima. U tom cilju u narednom razdoblju, posebnu važnost imaju infrastrukturni objekti poput Regionalnog distribucijskog centra za voće i povrće i Gospodarskog centra.
Održiv razvoj OBŽ podrazumijeva učinkovito upravljanje uz poštivanje načela dugoročno održivog razvoja te očuvanje prirodnih i kulturnih vrijednosti. Temeljna načela razvoja uključuju partnerstvo svih društvenih sektora, održivi gospodarski rast te ujednačen razvoj prostora ulaganjem u komunalnu i društvenu te gospodarsku infrastrukturu i ljudske resurse, učinkovitim korištenjem sredstava iz EU fondova za razvojne projekte na čitavom području Županije.

2. [bookmark: _Toc109387287]Izvješće o napretku u provedbi mjera
2.1. [bookmark: _Toc109387288] Status provedbe mjera
Provedbenim programom određeno je ukupno 39 mjera za unapređenje razvoja OBŽ. Kako je vidljivo u Tablici 1., u promatranom izvještajnom razdoblju - od 1. siječnja do 31. prosinca 2024. godine - čak 37 mjera ima status provedbe "u tijeku", odnosno provodi se u skladu s predviđenom dinamikom provedbe (pripadajuće ključne točke ostvarenja su postignute u planiranom roku).
Dvije mjere imaju status "provedeno":
· Mjera 11.2. Jačanje prepoznatljivosti i promocija inovativnog gospodarstva i poduzetništva - subvencioniranje kredita za predfinanciranje projekata neprofitnim subjektima koji provode projekte na području OBŽ završeno je u travnju 2024. godine,
· Mjera 12.1. Razvoj i unaprjeđenje digitalne infrastrukture - projekt razvoja širokopojasne infrastrukture za područje općina Antunovac, Čepin, Erdut, Ernestinovo, Šodolovci, Vladislavci i Vuka je završen, uz 100%-tno postignuće projektnih indikatora.
Tablica 1. Status provedbe mjera Provedbenog programa
	Status provedbe mjere
	Broj mjera

	Provedeno
	2

	U tijeku
	37

	Kašnjenje
	-

	Nije pokrenuto
	-

	Odustaje se
	-

	Ukupno
	39


[bookmark: _Toc109387289]
2.2.  Podaci o utrošenim proračunskim sredstvima
U Tablici 2. nalaze se podaci o proračunskim sredstvima iskorištenim tijekom izvještajnog razdoblja za provedbu pojedine mjere tijekom izvještajnog razdoblja. Ukupno utrošena sredstva za provedbu svih mjera u navedenom razdoblju iznose 255.484.041,00 eura. 



Tablica 2. Proračunska sredstva utrošena za provedbu mjera Provedbenog programa
	R.br. mjere
	Naziv mjere
	Utrošena sredstva (EUR)

	1.1.
	Poticanje zadržavanja postojećeg i privlačenja novog stanovništva u urbanim i ruralnim područjima
	575.235,31

	1.2.
	Ublažavanje negativnih demografskih trendova i izgradnja poticajnog okruženja za mlade i obitelj
	246.592,67

	2.1.
	Unaprjeđenje mreže i povećanje dostupnosti zdravstvenih usluga
	50.914.281,21

	2.2.
	Smanjivanje siromaštva i socijalne isključenosti
	86.318,92

	2.3.
	Jačanje i razvoj mreže potrebnih socijalnih usluga i infrastrukture za pružanje socijalnih usluga
	8.848.069,28

	2.4.
	Rješavanje javnozdravstvenog problema komaraca
	233.180,00

	3.1.
	Osiguravanje kvalitetnog odgoja, obrazovanja i znanosti povezivanjem s tržištem rada i unaprjeđenjem pristupa, metoda, programa i infrastrukture
	152.560.013,31

	3.2.
	Ulaganje u ljudske potencijale, poticanje cjeloživotnog obrazovanja i unaprjeđenje kompetencija
	212.000,00

	3.3.
	Poticanje i jačanje istraživanja i razvoja te suradnje sustava obrazovanja i znanosti s poslovnim sektorom uz primjenu novih tehnologija
	54.578,46

	3.4.
	Podrška programima samozapošljavanja, posebno skupina u nepovoljnom položaju
	18.347,49

	4.1.
	Promicanje volonterstva, aktivnog građanstva te jačanje kapaciteta i vidljivosti organizacija civilnog društva
	317.311,92

	4.2.
	Razvoj i unaprjeđenje sustava sporta, sportske infrastrukture i ljudskih potencijala te aktivnog života građana
	2.001.575,43

	4.3.
	Zaštita dostojanstva hrvatskih branitelja, civilnih stradalnika Domovinskog rata i članova njihovih obitelji
	487.853,97

	4.4.
	Razvoj i unaprjeđenje kulturnog i medijskog sektora, kulturnih industrija i zaštita kulturne baštine
	2.597.976,23

	5.1.
	Podizanje svijesti informiranjem/edukacijom o onečišćenju, održivom gospodarenju okolišem, ublažavanju i prilagodbi klimatskim promjenama i očuvanju bioraznolikosti
	12.375,00

	5.2.
	Smanjenje onečišćenja i unaprjeđenje kvalitete okoliša i prirode
	1.611,83

	5.3.
	Očuvanje i održivo upravljanje prirodnim resursima i zaštićenim dijelovima prirode
	445.248,40

	5.4.
	Ublažavanje posljedica i prilagodba klimatskim promjenama
	174.938,87

	6.1.
	Razvoj i unaprjeđenje cjelovitog sustava gospodarenja otpadom
	440.955,76

	6.2.
	Razvoj i unaprjeđenje komunalne i društvene infrastrukture
	539.000,00

	7.1.
	Unaprjeđenje sigurnosti i razvoj održivog prometnog i transportnog sustava
	896.343,90

	8.1.
	Razvoj i unaprjeđenje sustava za djelovanje u kriznim situacijama
	100.719,70

	8.2.
	Razvoj i unaprjeđenje sigurnosti građana i imovine
	369.037,00

	9.1.
	Podrška razvoju konkurentnog, tehnološki naprednog, zelenog i izvozno orijentiranog gospodarstva
	751.286,73

	9.2.
	Poticanje razvoja malog i srednjeg poduzetništva
	208.105,75

	9.3.
	Razvoj poslovne infrastrukture, jačanje kapaciteta poduzetničkih potpornih institucija i stvaranje poticajnog okruženja za razvitak gospodarstva
	7.260.174,16

	9.4.
	Unaprjeđivanje uvjeta i jačanje kapaciteta za privlačenje domaćih i inozemnih ulaganja
	17.127,15

	10.1.
	Povećanje produktivnosti, dohodovnosti i održivosti poljoprivredne proizvodnje i prerade
	4.307.155,87

	10.2.
	Diversifikacija poljoprivredno-prehrambenog sektora i ruralnog gospodarstva
	410.756,21

	10.3.
	Poticanje održive proizvodnje i prerade hrane
	299.236,61

	11.1.
	Jačanje identiteta i privlačnosti županije putem valorizacije prirodnih i kulturnih resursa i baštine
	537.942,50

	11.2.
	Jačanje prepoznatljivosti i promocija inovativnog gospodarstva i poduzetništva
	292,98

	12.1.
	Razvoj i unaprjeđenje digitalne infrastrukture
	n/p*

	13.1.
	Razvoj i unaprjeđenje poslovnog okruženja i kvalitete upravljanja u javnom sektoru
	2.459.440,66

	13.2.
	Koordinacija i osnaživanje dionika razvoja radi postizanja sinergijskih učinaka
	0,00

	13.3.
	Učinkovito upravljanje imovinom i prostorom te urbana i ruralna preobrazba
	705.319,32

	14.1.
	Podrška razvoju i ulaganje u potpomognuta područja
	515.008,79

	14.2.
	Jačanje kapaciteta dionika razvoja i sustava podrške za apsorpciju fondova
	516.100,00

	n/p
	Lokalna uprava i administracija
	15.362.529,61

	Ukupno utrošena proračunska sredstva
	255.484.041,00


[bookmark: _Toc109387290]* Napomena: Nije predviđeno ulaganje OBŽ-a
2.3.  Zaključak o ostvarenom napretku u provedbi mjera
Napredak koji je ostvaren u provedbi mjera Provedbenog programa, uvjetovan je nizom specifičnih okolnosti koje su utjecale na rad svih javnopravnih tijela u Republici Hrvatskoj pa tako i OBŽ-a. Bez obzira na značajne izazove, provedba mjera je započela u skladu s planiranim rokovima i napredak se kod velike većine mjera odvija u skladu s predviđenom dinamikom. 
Može se zaključiti kako je tijekom izvještajnog razdoblja ostvaren iznimno dobar napredak u provedbi Provedbenog programa, imajući na umu kako većina mjera (94,9 %) ima status "u tijeku" te se provode gotovo u potpunosti u skladu s predviđenom dinamikom provedbe, pri čemu je velika većina ključnih točaka ostvarenja postignuta u utvrđenim rokovima, kako je prikazano u Prilogu I. Godišnje izvješće o provedbi Provedbenog programa Osječko-baranjske županije za mandatno razdoblje 2021. - 2025. godine za 2024. godinu. S obzirom da tijekom izvještajnog razdoblja nije zabilježeno kašnjenje u provedbi, nije potrebno predlagati niti uvoditi nužne mjere niti korekcije. 
[bookmark: _Hlk189653949]U promatranom izvještajnom razdoblju, osobito je važno naglasiti sljedeće ključne točke postignuća (uključene su ključne aktivnosti samo onih mjera za koje je u izvještajnom razdoblju postojalo izvršenje u proračunu OBŽ-a): 
	Mjera 1.1.
	Sklopljeno ukupno 143 ugovora o subvencioniranju kamata za stambene kredite

	Mjera 1.2.
	Osigurana jednokratna pomoć obiteljima 1.826 novorođene djece s područja OBŽ

	Mjera 2.1.
	Financirano očuvanje rada i podizanje razine kvalitete zdravstvenih ustanova; monitoring vode za ljudsku potrošnju i praćenje alergogene peludi u zraku

	Mjera 2.2.
	Osigurana jednokratna pomoć za ukupno 590 umirovljenika; dodijeljene 603 jednokratne pomoći za socijalno ugrožene građane

	Mjera 2.3.
	Osiguran osnovni program zbrinjavanja starijih osoba - domovi za starije i nemoćne osobe; osigurano pružanje pomoći za 198 starijih osoba kroz projekt Zaželi (32 žene i 1 muškarac uključeni u projekt)

	Mjera 2.4.
	Osigurana potpora za zaštitu građana od zaraznih bolesti koje prenose komarci

	Mjera 3.1.
	Stipendirano 100 učenika i 56 studenata; provodi se program "Vrijeme je za školski obrok"; osigurano 213 pomoćnika u nastavi učenicima s poteškoćama u razvoju

	Mjera 3.2.
	Ukupno 1.400 djece uključeno u programe obrazovanja u području tehničke kulture (STEM)

	Mjera 3.3.
	Pružena potpora za 122 studenta poslijediplomskih studija

	Mjera 3.4.
	Sufinancirano pohađanje programa osposobljavanja za ukupno 67 polaznika, 
kroz sljedeće edukacije: program osposobljavanja za vozače C kategorije, program obrazovanja za stjecanje djelomične kvalifikacije pomoćnik u nastavi/pomoćnica u nastavi, voditelji EU projekata. Također je omogućeno podizanje razine IT kompetencija kroz radionice MATHOS Web Development Bootcamp

	Mjera 4.1.
	Financirano ukupno 30 projekata/akcija/radionica vezanih za odgoj, obrazovanje i kulturu; sufinancirano ukupno 38 projekta za kapitalna ulaganja i aktivnosti vjerskih zajednica; a 17 korisnika je primilo potporu za očuvanje hrvatske tradicije 

	Mjera 4.2.
	Sufinancirana sportska školska društva u OBŽ; financirani programi i projekti u sportu te velike sportske priredbe; ukupno 1.000 sudionika u financiranim aktivnostima te 30.000 posjetitelja velikih sportskih aktivnosti. Također, uloženo je u redovno i/ili tekuće održavanje i opremanje četiri školska igrališta osnovnih škola za ukupno 587 djece: Jelisavac, Podravski Podgajci, Kneževi Vinogradi i Osijek

	Mjera 4.3.
	Podmireni troškovi 559 protokola za pokope hrvatskih branitelja

	Mjera 4.4.
	(Su)financirana su ukupno 173 programa/projekta poticanja kulturnog stvaralaštva u okviru javnog poziva za kulturu uključujući Festival hrvatske tamburaške glazbe u Osijeku i Đakovačke vezove

	Mjera 5.1.
	Izrađena je Strateška studija utjecaja Plana gospodarenja otpadom OBŽ na okoliš (PGO OBŽ)

	Mjera 5.2.
	U izvještajnom razdoblju doneseno je mišljenje Povjerenstva za stratešku procjenu utjecaja na okoliš VI. Izmjena i dopuna Prostornog plana Osječko-baranjske županije

	Mjera 5.3.
	Provedba aktivnosti uklanjanja invazivnih stranih vrsta (crvenouhe kornjače i bodljobradog raka) započela je u proljeće 2024. Izlovljeno je 1.871 jedinki bodljobradih rakova i 1 crvenouha kornjača što premašuje planirani rezultat. Također, provedeno je šest aktivnost predviđenih projektom "ClimEmpower". 
Provedba aktivnosti vezanih za nastavak restauracije Posebnog ornitološkog rezervata Podpanj započela je u 2024. godini te je u tijeku izrada studije koju ću Javna ustanova koristiti za prijavu budućeg projekta restauracije. Aktivnost izrade planova upravljanja za spomenike parkovne arhitekture planira se u 2025. godini zbog potrebnih izmjena i dopuna prema smjernicama nadležnog Ministarstva gospodarstva i održivog razvoja. 

	Mjera 5.4.
	Provedbom mjere obuhvaćeno je 2 objekta u javnom vlasništvu vezano uz poboljšanje energetskih svojstava (OŠ Vladimira Nazora, Čepin i A. Harambašića, Donji Miholjac) te 64 objekta  u privatnom vlasništvu vezano uz poboljšanje energetskih svojstava kroz sufinanciranje kamata na kredite za energetsku obnovu. Također, u okviru mjere, izrađen je Akcijski plan energetske učinkovitosti Osječko-baranjske županije za razdoblje od 2025.-2027. godine

	Mjera 6.1.
	Prema smjernicama savjetodavnog tijela JASPERS, EKOS d.o.o. radi izmjenu Studijsko-projektne dokumentacije radi usklađivanja s ciljevima kružnog gospodarstva i prilagodbe kriterijima prihvatljivosti za sufinanciranje iz EU proračunskog razdoblja 2021.-2027. Također, tijekom izvještajnog razdoblja, usvojeno je i objavljeno Izvješće o provedbi Plana gospodarenja otpadom RH za razdoblje 2017.-2022. na području OBŽ za 2023. godinu ("Županijski glasnik" broj 6/24.). Također, Skupština Osječko-baranjske županije je donijela Plan gospodarenja otpadom Osječko-baranjske županije ("Županijski glasnik" broj 13/24.)

	Mjera 6.2.
	Tijekom izvještajnog razdoblja sufinancirana je izgradnja, rekonstrukcija i obnova 16 objekata na području OBŽ

	Mjera 7.1.
	Značajno je povećan broj putnika u zračnom prometu (45.756) u odnosu na 2023. godinu (36.791 putnik). Temeljem potpisanog Ugovora financijska potpora dodjeljuje se za troškove povezane s ulaganjima u infrastrukturu, a u svrhu ostvarenja većeg broja domaćih i međunarodnih letova, čime se potiče gospodarski razvoj OBŽ. Također, temeljem Javnog poziva za dodjelu subvencije prijevoznicima koji pružaju uslugu županijskog linijskog prijevoza putnika na području OBŽ i Rješenja o dodjeli subvencije Autotransu d.d. Cres, navedenom prijevozniku dodijeljena je subvencija u iznosu 642.615,00 eura, a u subvencioniranje županijskog linijskog prijevoza uključio se i veliki broj jedinica lokalne samouprave

	Mjera 8.1.
	Osposobljen je 51 član dobrovoljnih vatrogasnih društva i zaposlenik za zaštitu na radu

	Mjera 8.2.
	Osposobljeno 19 pripadnika sustava civilne zaštite

	Mjera 9.1.
	Dodijeljeno 312 potpora u svrhu razvoja gospodarstva i ljudskih potencijala

	Mjera 9.2.
	Dodijeljeno 367 potpora u svrhu razvoja malog i srednjeg poduzetništva te ljudskih potencijala

	Mjera 9.3.
	Zgrada 1 Gospodarskog centra izgrađena je, opremljena i stavljena u uporabu, a tijekom 2024. dodatno je uloženo 146.912,21 eura u proširenje vanjskog izložbenog prostora. U tijeku je izgradnja I. gimnazije Osijek pri čemu je u 2024. uloženo 9.986.514,72 eura. Pripremljena su 22 projekta u 2024. godini: Sportska dvorana Valpovo - sanacija  krovišta; sanacija športskih terena OŠ Dore Pejačević, Našice; adaptacija školsko-sportske dvorane OŠ Ernestinovo; Projekt CDŠ Hrvatska - 10  projekata; izgradnja, rekonstrukcija i opremanje OŠ za potrebe jednosmjenskog rada - četiri projekta; rekonstrukcija, opremanje, plansko i hitno održavanje školskih objekata - 4 projekta; izgradanja školskog parkirališta s ugibalištem u OŠ Ernestinovo. Dodatno, za 19 projekata izgradnje, rekonstrukcije i opremanja OŠ za potrebe jednosmjenskog rada i cjelodnevne škole izrađena je projektna dokumentacija

	Mjera 9.4.
	Provedeno šest promidžbenih aktivnosti čime je OBŽ je predstavila svoje gospodarske i razvojne potencijale te stvorila kontakte za nova potencijalna ulaganja

	Mjera 10.1.
	Dodijeljene 182 potpore korisnicima u poljoprivredi i ruralnom razvoju; Ishođene su dvije građevinske dozvole za izgradnju dva sustava navodnjavanja, pored toga izgrađen je jedan sustav navodnjavanja, a jedan je u fazi sanacije. 

	Mjera 10.2.
	Ishođena građevinska dozvola za obnovu Dvorca Eugen Savojski u Bilju; dodijeljeno 36 potpora za razvoj i unaprjeđenje lovstva i tri potpore za razvoj pametnih sela

	Mjera 10.3.
	Izgrađen RDC te stavljen u funkciju na upravljanje tvrtki Regionalni distribucijski centar Osječko-baranjske županije za voće i povrće d.o.o. Osijek; zaključeni su ugovori s 18 proizvođača te je popunjenost rashladnih kapaciteta konvencionalne proizvodnje je 63,4%  (1.845 tona)

	Mjera 11.1.
	Provedeno ukupno 110 aktivnosti/programa za unaprjeđenje kontinentalnog turizma, od projekta prezentacijsko-edukacijski centar Tikveš Čudesna šuma, financiranja turističke zajednice OBŽ, razvojnog projekta turističkih infrastruktura, aktivnosti predstavljanja turističkih potencijala Županije, do financiranja turističkih manifestacija, provedbe projekata ADOBE i projekta prekogranične suradnje s Republikom Srbijom. Dodijeljene 83 potpore u ruralnom turizmu

	Mjera 11.2.
	Subvencionirano pet kredita za predfinanciranje EU projekata neprofitnim subjektima koji provode projekte na području OBŽ. Projekt je završen u travnju 2024. godine

	Mjera 12.1.
	Izgrađena je mreža širokopojasne infrastrukture za 7 općina: Antunovac, Čepin, Erdut, Ernestinovo, Šodolovci, Vladislavci i Vuka. Projekt je završen, čime je širokopojasnom infrastrukturom po subvencioniranoj tarifi obuhvaćeno preko 8.900 kućanstava i 10.000 stanovnika, a projektni indikatori su u potpunosti izvršeni. OBŽ u projektu nije imao financijski udio te nisu trošena sredstava iz županijskog proračuna

	Mjera 13.1.
	Uređena pisarnica na adresi Županijska 4 u Osijeku, izvršena rekonstrukcija elektrotehničkih instalacija u dvorišnim zgradama, uređena fasada pomoćne zgrade, uređeni poslovni prostori (ugradnja prozora, obrada parketa, bojanje zidova  i sl.), servisirane i nabavljene klime, nabavljeni računalni programi i informatička oprema, nabavljeni, održavani i servisirani službeni automobili i ostala oprema potrebna za rad upravnih tijela; ugrađena turistička signalizacija za RDC

	Mjera 13.2.
	Dana 13. veljače 2024. godine izrađene i usvojene Izmjene i dopune Provedbenog programa OBŽ za mandatno razdoblje 2021.-2025. te Godišnje izvješće o provedbi Provedbenog programa OBŽ u 2023. godini; 6. ožujka 2024. godine izrađeno i usvojeno Godišnje izvješće o provedbi Plana razvoja OBŽ u 2023. godini; 10. prosinca 2024. godine izrađen je i usvojen Plan vrednovanja akata strateškog planiranja OBŽ u 2025. godini 

	Mjera 13.3.


Mjera 14.1.




Mjera 14.2.
 
	Premašen je cilj od 995.000 jedinstvenih godišnjih pregleda SSUOBŽ-a za 2023. godinu. U izvještajnom razdoblju zaprimljeno je 275 zahtjeva za izdavanje uporabne dozvole, a izdano je ukupno 277 uporabnih dozvola
Institucionalni razvoj i jačanje kapaciteta javnih institucija u OBŽ ojačan je kroz projekt Tehničke pomoći JU ŽRA OBŽ te je pružena tehnička pomoć javnopravnim tijelima s područja OBŽ i u planiranju i identifikaciji razvojnih projekata. JU ŽRA OBŽ je sudjelovala u pripremi ukupno 59 projekata, kao i u provedbi 21 projekta
Održavana redovita koordinacija s JLS-ovima, lokalnim koordinatorima, LAG-ovima i razvojnim dionicima uključenima u rad Partnerskog vijeća OBŽ, kojima su pružene relevantne informacije o dostupnim izvorima financiranja projekata, o sustavu strateškog planiranja i upravljanja razvojem te drugim temama od razvojnog interesa.


2.4. [bookmark: _Toc109387291] Preporuke za otklanjanje prepreka u postignuću mjera
[bookmark: _Toc109387292]S obzirom da mjere provodi bez odstupanja u odnosu na predviđenu dinamiku provedbe, očekuje se uspješan nastavak provedbe planiranih aktivnosti.


3. Doprinos ostvarenju ciljeva javnih politika
	Provedbenim programom predviđeno je usklađivanje s ciljevima javnih politika u višem strateškom aktu. S obzirom da su u srpnju 2022. godine usvojene Izmjene i dopune Provedbenog programa, čime je on usklađen s Planom razvoja iz ožujka 2022. godine, ciljevi javnih politika kojima se doprinosi provedbom mjera su posebni ciljevi iz Plana razvoja. 
Ukupni financijski doprinos posebnim ciljevima Plana razvoja: 240.121.511,39 eura
Napomena: Mjera bez dodijeljenog rednog broja - Lokalna uprava i administracija uključuje materijalne i sve ostale rashode vezane za redovite poslove upravnih tijela i administracije u OBŽ-u te nije vezana uz unaprjeđenje nekog od posebnih ciljeva iz Plana razvoja.
Doprinos mjera iz Provedbenog programa posebnim ciljevima iz Plana razvoja:
1. PC 1. Podrška demografskoj revitalizaciji i osnaživanje obitelji
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: sklopljena ukupno 143 ugovora o subvencioniranju kamata za stambene kredite te osigurana jednokratna pomoć obiteljima 1.826 novorođene djece s područja OBŽ. Ukupno utrošena sredstva: 821.827,98 eura.
2. PC 2. Razvoj i unaprjeđenje sustava zdravstva i socijalne skrbi
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: financirano očuvanje rada i podizanja razine kvalitete zdravstvenih ustanova; monitoring vode za ljudsku potrošnju i praćenje alergogene peludi u zraku; osigurana jednokratna pomoć za ukupno 590 umirovljenika; osigurana jednokratna pomoć za ukupno 603 socijalno ugroženih građana; pružena pomoć za 198 starijih osoba kroz Program Zaželi (32 žene i 1 muškarac uključeni u projekt); osigurana potpora za zaštitu građana od zaraznih bolesti koje prijenose komarci. Ukupno utrošena sredstva: 60.081.849,41 eura.
3. PC 3. Razvoj i unaprjeđenje odgojno-obrazovne i znanstveno-istraživačke djelatnosti u funkciji gospodarstva i tržišta rada
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: stipendirano 100 učenika, 56 studenata na diplomskim i 122 na poslijediplomskim studijskim programima; provodi se program "Vrijeme je za školski obrok"; osigurano 213 pomoćnika u nastavi učenicima s poteškoćama u razvoju; ukupno 1.400 djece uključeno u programe obrazovanja u području tehničke kulture (STEM); sufinancirano pohađanje programa osposobljavanja za ukupno 67 polaznika. Ukupno utrošena sredstva: 152.844.939,26 eura. 
4. PC 4. Jačanje zajednice i civilnog društva u funkciji poticanja aktivnog i kvalitetnog života građana
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: financirano ukupno 30 projekata/akcija/radionica vezanih za odgoj, obrazovanje i kulturu; 17 korisnika primilo potporu za očuvanje hrvatske tradicije; sufinancirano ukupno 38 projekta za kapitalna ulaganja i aktivnosti vjerskih zajednica; sufinancirana sportska školska društva u OBŽ i školski objekti; financirani programi i projekti u sportu te velike sportske priredbe; ukupno 1.587 sudionika u financiranim aktivnostima te 30.000 posjetitelja velikih sportskih aktivnosti; sufinancirani projekti braniteljskih udruga; financirano 559 protokola za pokope hrvatskih branitelja; sufinancirana ukupno 173 programa/projekta poticanja kulturnog stvaralaštva u okviru javnog poziva za kulturu uključujući Festival hrvatske tamburaške glazbe u Osijeku i Đakovačke vezove. Ukupno utrošena sredstva: 5.404.717,55 eura. 
5. PC 5. Unaprjeđenje sustava zaštite okoliša i održivog korištenja prirode te jačanje otpornosti i ublažavanje klimatskih promjena
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: izrađena Strateška studija utjecaja Plana gospodarenja otpadom OBŽ na okoliš (PGO OBŽ) te doneseno mišljenje Povjerenstva za stratešku procjenu utjecaja na okoliš VI. Izmjena i dopuna Prostornog plana Osječko-baranjske županije;  započela provedba aktivnosti uklanjanja invazivnih stranih vrsta, provedeno šest aktivnost predviđenih projektom "ClimEmpower" te aktivnosti za nastavak restauracije Posebnog ornitološkog rezervata Podpanj - u tijeku izrada studije koju ću Javna ustanova koristiti za prijavu budućeg projekta restauracije; provedbom mjere obuhvaćena su dva objekta u javnom vlasništvu vezano uz poboljšanje energetskih svojstava te 64 objekta  u privatnom vlasništvu vezano uz poboljšanje energetskih svojstava kroz sufinanciranje kredita za energetsku obnovu. Također, izrađen je Akcijski plan energetske učinkovitosti Osječko-baranjske županije za razdoblje od 2025.-2027. godine. Ukupno utrošena sredstva: 634.174,10 eura.
6. PC 6. Razvoj lokalne i regionalne infrastrukture radi unaprjeđenja kvalitete života s ciljem ekološke i energetske tranzicije
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: EKOS d.o.o. izrađuje izmjenu Studijsko-projektne dokumentacije radi usklađivanja s ciljevima kružnog gospodarstva i prilagodbe kriterijima prihvatljivosti za sufinanciranje iz EU proračunskog razdoblja 2021.-2027.; usvojeno i objavljeno Izvješće o provedbi Plana gospodarenja otpadom RH za razdoblje 2017.-2022. na području OBŽ za 2023. godinu te donesen Plan gospodarenja otpadom Osječko-baranjske županije; dodijeljena sredstva za kapitalna ulaganja u ukupno 16 projekata jedinica lokalne samouprave. Ukupno utrošena sredstva: 979.955,76 eura. 
7. PC 7. Razvoj i unaprjeđenje održive mobilnosti
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: značajno je povećan broj putnika u zračnom prometu u odnosu na 2023. godinu, a dodijeljena je financijska potpora zračnoj luci za troškove povezane s ulaganjima u infrastrukturu, a u svrhu ostvarenja većeg broja domaćih i međunarodnih letova, čime se potiče gospodarski razvoj OBŽ. Također, temeljem Javnog poziva za dodjelu subvencije prijevoznicima koji pružaju uslugu županijskog linijskog prijevoza putnika na području OBŽ i Rješenja o dodjeli subvencije Autotransu d.d. Cres, navedenom prijevozniku dodijeljena je subvencija, a u subvencioniranje županijskog linijskog prijevoza uključio se i veliki broj jedinica lokalne samouprave. Ukupno utrošena sredstva: 896.343,90 eura.
8. PC 8. Jačanje kapaciteta, spremnosti i otpornosti zajednice za rizike
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: osposobljen je 51 član dobrovoljnih vatrogasnih društava i zaposlenik za zaštitu na radu; pružena je vatrogasna i civilna zaštita; poboljšana opremljenost i kapacitet protupožarnih snaga, osposobljeno 19 pripadnika sustava civilne zaštite. Ukupno utrošena sredstva: 469.756,70 eura.
9. PC 9. Razvoj i unaprjeđenje poslovnog okruženja te konkurentnosti i inovativnosti gospodarstva
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: dodijeljeno 312 potpora poduzetnicima/poslovnim subjektima u svrhu razvoja gospodarstva i ljudskih potencijala te 367 potpora u svrhu razvoja malog i srednjeg poduzetništva i ljudskih potencijala; dodatno sredstva su uložena u funkciju Zgrade 1. Gospodarskog centra; u tijeku je izgradnja I. gimnazije Osijek; pripremljena su 22 projekta vezana uz kapitalne objekte te je provedeno šest projekta promidžbe razvojnih potencijala OBŽ. Ukupno utrošena sredstva: 8.236.693,79 eura.
10. PC 10. Podrška proizvodnji i preradi hrane u funkciji održivog regionalnog razvoja
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: dodijeljene 182 potpore korisnicima u poljoprivredi i ruralnom razvoju; ishođene su dvije građevinske dozvole za izgradnju dva sustava navodnjavanja u poljoprivredi, pored toga izgrađen je jedan sustav navodnjavanja, a jedan je u fazi sanacije; ishođena građevinska dozvola za obnovu Dvorca Eugen Savojski u Bilju; dodijeljeno 36 potpora usmjerenih unapređenju lovstva i tri potpore za razvoj pametnih sela; izgrađen RDC te stavljen u funkciju na upravljanje tvrtki Regionalni distribucijski centar Osječko-baranjske županije za voće i povrće d.o.o. Osijek, pri čemu postotak popunjenosti kapaciteta za skladištenje voća i povrća iznosi 63,4 % kroz ukupno 18 ugovora s proizvođačima. Ukupno utrošena sredstva: 5.017.148,69 eura.
11. PC 11. Jačanje regionalne prepoznatljivosti pomoću brendiranja i promidžbe
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: financiran rad Turističke zajednice OBŽ; realizirano ukupno 110 aktivnosti/programa (npr. predstavljanja turističkih potencijala OBŽ, financiranje manifestacija, provedba projekata, projekt Prezentacijsko-edukacijskog centra Tikveš Čudesna šuma); dodijeljene 83 potpore u ruralnom turizmu i potpore za turističke agencije; do financiranja turističkih manifestacija, provedbe projekta ADOBE i projekta prekogranične suradnje s Republikom Srbijom; završeno je subvencioniranje kredita za predfinanciranje EU projekata za pet neprofitnih subjekata koji provode projekte na području OBŽ. Ukupno utrošena sredstva: 538.235,48 eura.
12. PC 12. Podrška digitalnoj tranziciji društva i gospodarstva
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: dovršena je izgradnja mreža širokopojasne infrastrukture za sedam općina - Antunovac, Čepin, Erdut, Ernestinovo, Šodolovci, Vladislavci i Vuka - čime je širokopojasnom infrastrukturom po subvencioniranoj tarifi u 2024. godini obuhvaćeno preko 8.900 kućanstava i 10.000 stanovnika. Projekt u kojem OBŽ nije imao financijski udio je time uspješno završen. Ukupno utrošena sredstva: n/p.
13. PC 13. Unaprjeđenje učinkovitosti i djelotvornosti javnog sektora i upravljanja javnom imovinom
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: izrađene i usvojene Izmjene i dopune Provedbenog programa OBŽ za mandatno razdoblje 2021.-2025., izrađeno i usvojeno Godišnje izvješće o provedbi Provedbenog programa OBŽ u 2023. godini; izrađeno i usvojeno Godišnje izvješće o provedbi Plana razvoja OBŽ u 2023. godini; Uređena pisarnica na adresi Županijska 4 u Osijeku, izvršena rekonstrukcija elektrotehničkih instalacija u dvorišnim zgradama, uređena fasada pomoćne zgrade, uređeni poslovni prostori i nabavljena oprema potrebna za rad upravnih tijela; ugrađena turistička signalizacija za RDC; postignuto više od 1.291.000 jedinstvenih godišnjih pregleda SSUOBŽ-a; zaprimljeno 275 zahtjeva za izdavanje uporabne dozvole te izdano ukupno 277 uporabnih dozvola. Ukupno utrošena sredstva: 3.164.759,98 eura. 
14. PC 14. Podrška razvoju slabije razvijenih i potpomognutih područja Županije
Kao doprinos navedenim javnim politikama u ovom izvještajnom razdoblju, posebno se ističu sljedeće aktivnosti OBŽ-a: institucionalni razvoj i jačanje kapaciteta javnih institucija u OBŽ ojačan kroz projekt Tehničke pomoći JU ŽRA OBŽ te je pružena tehnička pomoć javnopravnim tijelima s područja OBŽ i u planiranju, provedbi i identifikaciji 80 razvojnih projekata; uspostavljena redovita koordinacija s razvojnim dionicima s područja OBŽ: JLS-ovi, lokalne razvojne agencije, lokalne akcijske grupe, poslovni i civilni sektor s područja OBŽ, kojima su pružene relevantne informacije o dostupnim izvorima financiranja projekata, o sustavu strateškog planiranja i upravljanja razvojem te drugim temama od razvojnog interesa. Ukupno utrošena sredstva: 1.031.108,79 eura.

